,VIIKKOHAASTE 13    (23-27.3.2015) 
•	Istumista katkaisevia luokkarutiineja: Valmista luokkaasi taukoliikuntakortit tai käytä valmiita taukoliikuntapusseja koulun matikkavälinehyllyltä. 
                                                                  
1)	Vitamiinipurkki:https://www.youtube.com/watch?v=jWiFhfjGEmk&feature=youtu.be
                                                                   
         Liikuntakortit vitamiinipurkkiin osoitteesta:
http://www.sport.fi/system/resources/W1siZiIsIjIwMTMvMTEvMTgvMTRfMDdfMDFfMjM0X1RhdWtvbGlpa3VudGFrb3J0aXRfb3BwaXR1bm5laWxsZS5wZGYiXV0/Taukoliikuntakortit%20oppitunneille.pdf
2)	Liikuntavälipalakortit osoitteesta: http://www.vantaa.fi/fi/liikunta_ja_ulkoilu/lasten_ja_nuorten_liikunta/liikkuva_koulu_-hanke/prime101_fi.aspx
jne.

3)	Aamuhypyt 
https://www.youtube.com/watch?v=nIRAM0VAMSE&feature=youtu.be
•	Läksynkuulustelu liikkuen: Luokan seinille sanalappuja (esim. Aasian kasvillisuusvyöhykkeet/Pohjoismaat, adjektiivien vertailumuodot). Ensin sanotaan liikkumistapa (esim. hiipien/tipuaskelin takaperin/loikkien), sitten tulee kysymys. Oppilaat liikkuvat annetulla tavalla oikean vastauksen luokse. Liikkumistavat voivat olla myös lapuilla, joita vaihdetaan joka pisteellä. 
•	Liikunnallinen haaste koulun aikuisille: Kuljetaan yhteiset siirtymät muuten kuin kävellen. Eli esim. ruokalaan mennään kävelyn sijaan vaikka varpaillaan tai kantapäillä, kinkaten tai polvennostokävellen. Tai luokassa teroittamaan tai tarkastamaan siirrytään tasajalkaa pomppien...  
•	ÄI/MA: http://lukujaliikkuen.fi/ Lukuja liikkuen, tavuja touhuten on Opetus- ja kulttuuriministeriön sekä ELY-keskuksen rahoituksella syntynyt, valtakunnalliseen Liikkuva koulu -ohjelmaan kuuluva hanke. Lukuja liikkuen, tavuja touhuten antaa vinkkejä ja välineitä siihen, miten varhaisia oppimisvalmiuksia sekä alkuopetuksen äidinkieltä ja matematiikkaa voidaan opettaa ja oppia liikkumalla. Vinkkejä myös esiopetukseen ja varhaiskasvatukseen. Lukuja liikkuen, tavuja touhuten -harjoitteissa käytettävät materiaalit ja välineet ovat helposti ja edullisesti toteutettavissa. Harjoitteissa on myös linkit valmiiksi tulostettaviin laskuihin, tavuihin tai muihin harjoiteltaviin asioihin. 
•	USKONTO: Raamatun käyttöä voi opiskella  "myynti-ilmoitusten" kautta, "myytävänä" on siis tietoa Raamatusta (esim. pääsiäisen ajan tapahtumat). Myynti-ilmoitukset ovat käytävän seinään teipattuna. Oppilaat lukevat ilmoituksen kysymyksen ja repivät "puhelinnumeron" (raamatunkohta), josta löytyy vastaus. Käytävältä siirrytään omalle paikalle etsimään Raamatusta vastaus kysymykseen. Kysymyksen vastaus kirjataan paperille, näytetään opelle ennen seuraavaan ilmoitukseen siirtymistä. Jos unohtaa välissä kysymyksen, ei muuta kuin uudestaan lukemaan kysymys. 

•	YLLI: Aiheena esim. Ihmisen biologia; ruumiinosat.  Musiikki soimaan (esim.Gangnam style) ja oppilaat liikkuvat musiikin mukaan. Kun ope pysäyttää musiikin, pitää pysähtyä kuuntelemaan, minkä ruumiinosan ope sanoo. Ja sitten äkkiä molemmat kädet sille ruumiinosalle. Pää on helppo, samoin vatsa, posket saa aikaan hauskoja läiskähdyksiä ja hihitystä. Ranne ja kyynärpäät saavat oppilaat pohtimaan, miten niihin molempiin saisi kädet yhtä aikaa ja esim. kainaloihin ja olkapäihin löytyy erilaisia tyylinäytteitä. Ruumiinosan näyttämisen jälkeen sitten reippaaseen tahtiin uusi musiikkipätkä ja uusi pysäytys. Vaikeampien kohdalla toki yhdessä voi katsoa, että missäs se lantio onkaan tai mikä on pohje.
•	MU: TOMU toiminnallinen ja musiikkilähtöinen musiikin perusteiden opetus. Toiminnallinen ja musiikkilähtöinen musiikin perusteiden opetus on Opetushallituksen rahoittama projekti, jonka tarkoituksena on ollut kehittää luokkatyöskentelyyn toimintatapoja, jotka aktivoivat oppilaita työskentelemään musiikin perusteiden parissa monipuolisen musiikin tekemisen, leikin, liikunnan ja pelien avulla, jolloin tunneista muodostuu iloisia ja kiinnostavia sekä oppilaan itsetuntoon myönteisesti vaikuttavia kohtaamisia. http://www.mupeope.fi/
•	ÄI/EN: Liikunnallisia kirjoitustehtäviä. Sanasalapoliisi:   Sanasalapoliisi on ekatokillakin hitti. Post-it lapuille kirjoitat sanoja ja sitten liimailet niitä ympäri koulua. Oppilaat ovat salapoliiseja, joiden tehtävänä on salaisesti hiiviskellä ympäri käytäviä ja etsiä johtolankasanoja. Kun sana löytyy, se pitää tulla kirjoittamaan muistiin omaan salapoliisitoimistoon omalle paikalle. Lappu siis jää seinälle, eli on painettava mieleen sana ja miten se kirjoitettiinkaan. Jos unohtaa, ei auta kun käydä uudelleen tarkastamassa. Tämä on loistava harjoitus monenlaiseen eriyttämiseen. Ykkösellä esim. osa etsi aapisen hahmojen nimiä (Ossi, Ansa, Uuno...), osa kouluun liittyviä sanoja (kynä, kumi, reppu, välkkä...) ja osa joulusanoja (torttu, tonttujoukko, joulukuusi, kynttelikkö...). Kukaan oppilaista ei tiedä, että kirjoitustehtävä on eriytetty taitotason mukaan. Kakkoset voivat etsiä samalla periaatteella mm. eri sanaluokkien sanoja ja muodostaa niistä lauseita (tehtävänä vaikka etsiä tekeminen, henkilö ja esine tai asia).
Liikkuva sanelu: Oppilailla on kirjoitusalustat, joihin teipattu vastauspaperi. Soitetaan musiikkia ja tehtävänä on liikkua luokassa musiikin mukaan (tai ilman musiikkia open ohjeilla esim. pomppien, hiipien...). Kun musiikki pysähtyy, pitää pysähtyä ja kuunnella tarkasti saneltava sana tai lause. Hetken päästä musiikki taas alkaa ja kun on kirjoittanut saa taas lähteä liikkumaan. Toinen variaatio tähän on, että kirjoitetaan pöydän ääressä, mutta aina kun on kirjoittanut valmiiksi, lähtee suorittamaan jonkin liikunnallisen tehtävän (kinkkaa ovelle ja takaisin, käy koskettamassa jokaista seinää, tee kuperkeikka...) 

Liikkumalla oppimisen iloa!
Vinkki: mobiililaitteisiin saatavista edullisista oppimispeleistä (esim. oppilaiden kotilaitteisiin)

Ihmepupun kuntorata (4,99 euroa)
Kymppi Ihmepupun Kuntorata on valloittavan hauska ekaluokkalaisten matematiikkapeli, joka perustuu Sanoma Pron Kymppi-sarjaan. Pelin tehtävät on kytketty oppikirjaan, ja harjoitukset ovat opetussuunnitelman mukaisia. Visuaalisesti näyttävä ja vauhdikas peli on pedagogisesti suunniteltu innostamaan lasta matematiikan maailmaan. Peli toimii Apple- ja Android-laitteilla. Pelissä on 30 näyttävää rataa ja tuhansia tehtäviä. Aloita seikkailu ja opi Ihmepupun kanssa!
AppStore >          Google Play >

Välkky 3 Peikkoleiri (1,99 euroa)
Välkky 3 Peikkoleiri innostaa oppimaan äidinkieltä! Peli harjoittaa sanatason oikeinkirjoitusta Välkky 3 -kirjan jakson kaksi mukaisesti, mutta se sopii myös taitaville toisluokkalaisille lisätehtäväksi tai neljäsluokkalaisille kertaustehtäväksi. Peliin on valikoitu kirjasta aiheita, joiden opettelu vaatii toistoa. Pelissä nämä asiat oppii lähes huomaamattaan.

Peli toimii Apple, Android ja Windows Phone-laitteilla.
Lataa peli sovelluskaupoista ja tutustu! Google Play >     App Store >       Windows Store >